Document ID: 32011R0865
Publication Date: 2011-08-29

Title and Content:
VYKONÁVACIE NARIADENIE KOMISIE (EÚ) č. 865/2011
z 29. augusta 2011,
ktorým sa mení a dopĺňa nariadenie Rady (EÚ) č. 57/2011, pokiaľ ide o obmedzenie výlovu korušky polárnej vo vodách Grónska
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 57/2011 z 18. januára 2011, ktorým sa na rok 2011 stanovujú rybolovné možnosti pre určité populácie rýb a skupiny populácií rýb uplatniteľné vo vodách EÚ a pre plavidlá EÚ v určitých vodách nepatriacich EÚ (1), a najmä na jeho článok 5 ods. 3,
keďže:
(1)
Možnosti rybolovu korušky polárnej vo vodách Grónska v zónach ICES V a XIV v roku 2011 sa prechodne ustanovujú v prílohe IB k nariadeniu (ES) č. 57/2011. V súlade s článkom 5 ods. 3 uvedeného nariadenia musí Komisia stanoviť TAC korušky polárnej na základe množstiev pridelených Únii Grónskom v súlade s Dohodou o partnerstve v oblasti rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej (2) a protokolom k nej pripojeným (3) (ďalej len „protokol“).
(2)
Možnosti rybolovu tejto zásoby vyplývajú z protokolu, ktorým sa ustanovuje podiel Únie z celkového povoleného výlovu korušky polárnej vo vodách Grónska v zónach ICES V a XIV na 7,7 %.
(3)
Grónske orgány informovali Komisiu o stanovení TAC tejto zásoby na 732 000 ton a v súlade s podielom stanoveným protokolom Grónsko pridelí Únii 56 364 ton, ktoré sa majú loviť od 20. júna 2011 do 30. apríla 2012.
(4)
S ohľadom na výročné konzultácie medzi Úniou a Nórskom o rybolove v roku 2011, a najmä na záväzok Únie poskytnúť Nórsku ďalších 7 965 ton korušky polárnej nad zvyčajný rámec, a to hneď ako budú vo vodách Grónska opäť k dispozícii, je vhodné previesť uvedené množstvo možností rybolovu korušky polárnej v rybárskom hospodárskom roku 2011/2012 z Únie na Nórsko.
(5)
Príloha IB k nariadeniu (EÚ) č. 57/2011 by sa preto mala zodpovedajúcim spôsobom zmeniť a doplniť.
(6)
Dotknutá zásoba je vo vodách Grónska prítomná hlavne v júli a auguste. S cieľom umožniť flotile Únie čo najskorší prístup k tejto kvóte malo by toto nariadenie nadobudnúť účinnosť okamžite po uverejnení. Malo by sa uplatňovať od 20. júna 2011 do 30. apríla 2012,
PRIJALA TOTO NARIADENIE:
Článok 1
V prílohe IB k nariadeniu (EÚ) č. 57/2011 sa položka týkajúca sa korušky polárnej vo vodách Grónska v zónach ICES V a XIV nahrádza takto:
„Druh
:
koruška polárna
Mallotus villosus
Zóna
:
vody Grónska v zónach V a XIV
(CAP/514GRN)
EÚ
56 364 (4) (5)
TAC
Nepoužije sa
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Uplatňuje sa od 20. júna 2011.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 29. augusta 2011

Classification:
Level 1 Topics: 100145
100161
100156
Level 2 Topics: 100279
100252
100183
100283
Level 3 Topics: 130
567
3544
2476
1615
All Topics: 1188
2437
5254
544
605